મેટોડા જીઆઇડીસી એકતાનગરમાં રહેતા અને રાજવીર ક્રેઈન નામે ક્રેઈનનો વ્યવસાય કરતા અલ્પેશસિંહ ઉર્ફે પપ્પુ શંકરસિંહ ગોહિલ નામના ક્ષત્રિય યુવકે લોધીકા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત તારીખ 11ના રોજ બપોરે તેના દીકરા રાજવીરને સ્કૂલેથી લઈને ઘરે પહોંચ્યો ત્યારે ભાણેજ હરેશભાઈનો ફોન આવ્યો હતો અને ભાઈ અજયને લાગી ગયું હોય સિવિલ હોસ્પિટલે આવવા કહ્યું હતું જેથી અલ્પેશસિંહ પત્ની સાથે રાજકોટ સિવિલ પહોંચ્યા હતા ત્યાં અજયભાઈને આંખમા ઇજા થઇ હોય દાખલ કર્યા હતા પૂછતાં પોતે બાઈક લઈને ભાણેજ સાથે જતા હતા ત્યારે બાઈક ધવલ દોમડીયા ઉર્ફે વાણીયા સાથે અથડાતા તે ગાળો ભાંડી ઝઘડો કરવા લાગ્યો હતો બાદમાં તેણે કોઈને ફોન કરતા ગોપાલ ભરવાડ અને પરેશ ઉર્ફે પરિયો પણ ધસી આવ્યા હતા અને પાઇપથી આંખ પાસે માથામાં માર મારતા ગંભીર ઇજા થઇ હતી ત્યારે જ મિત્ર ગુડ્ડુ પણ ધસી આવ્યો હતો અને તે વચ્ચે પડતા લોકો એકઠા થઇ જતા હુમલાખોરો નાશી છૂટ્યા હતા વધુ સારવાર અર્થે અજયભાઈને અમદાવાદ ખસેડ્યા હતા ત્યાં તબીબોએ એવું જણાવ્યું હતું કે તમારા ભાઈની આંખ ફૂટી ગઈ છે જેથી આ અંગે લોધીકા પોલીસ સ્ટેશનમાં ફરિયાદ નોંધાવતા પીએસઆઇ વી બી બરબસીયા સહિતના સ્ટાફે જરૂરી કાર્યવાહી હાથ ધરી છે.